**Saft** er et norsk band fra Bergen som spilte progressiv rock på 1970-tallet.

Historikk
---------

Forløperen til Saft var Neither Nor fra 1966 med Karsten Olsen på trommer (Nøkken/DMD) og Oddvar Rørtveit på bass. Saft var sentral i oppsetningen av rockemusikalen *Hår* på Den Nationale Scene i Bergen i 1970–1971.

Saft hadde sin debutkonsert i Bergen i oktober 1970 og hadde sin største hit med «People in Motion», som vant Europatoppen 26. november 1971. De vant også Spellemannprisen 1973 som beste gruppe.

Saft var et av bandene på Ragnarockfestivalen i Holmenkollen i 1973. Tre av låtene de fremførte hadde Sigbjørn Bernhoft Osa som gjesteartist. Da Saft ga ut sin LP-plate *Stev, Sull, Rock og Rull* samme år, med totalt 14 låter, var innspillingen av disse tre låtene fra Ragnarock inkludert.

I 1974, da Spellemannsprisen for 1973 skulle deles ut, var det planlagt enda et samspill mellom Saft og hedersprisvinneren Sigbjørn Bernhoft Osa. Saft var dog på dette tidspunktet allerede oppløst som band. Under generalprøven ble nummeret tatt ut av programmet, av musikalsk ansvarlig Egil Monn-Iversen, siden samspillet ikke var godt nok forberedt, og at kvaliteten derfor ikke holdt for TV-sendingen. Saft fikk isteden fremføre låten "À La Garage" fra sitt siste album. Osa spilte "Halling etter Ola Mosafinn" i originalform.

Saft ga ut det meste av eget materiale på en dobbel-CD i 1996, og spilte i de påfølgende årene jevnlig konserter, blant annet på Storåsfestivalen i 2004.

Medlemmer
---------

* Ove Thue, sang, gitar
* Trygve Thue, gitar, sang
* Tom Harry Halvorsen, tangentinstrumenter og fløyte (1970–1972)
* Rolf Skogstrand, bass (1970–1972)
* Magne Lunde, trommer (1970–1972)
* Gunnar Bergstrøm, trommer (1973-1974)
* Kåre Øyvind Moldestad, bass (1973-1974)
* Rune Walle, gitar (1973-1974)

Magne Lunde kom fra bandet Human Beings, og Rune Walle fra Oriental Sunshine og Hole in the Wall.

Rune Walle og Gunnar Bergstrøm gikk videre til Flying Norwegians.

Den originale gruppens medlemmer Trygve Thue, Rolf Skogstrand, Magne Lunde og Tom H. Halvorsen fortsatte fra 1976 som studiomusikere på en rekke innspillinger.

De samarbeidet også med mange andre artister, fra Jan Eggum, Bjørn Eidsvåg og Johannes Kleppevik til Ketil Hvoslef med flere. I 1987 var de musikere på Gustav Lorentzens CD *Ludvigsens Hostesaft*.

Ragnarockprisen
---------------

Torsdag 29. september 2011 ble Saft, og avdøde Sigbjørn Bernhoft Osa, tildelt den første Ragnarockprisen av juryen for det nyetablerte Arven etter Ragnarock. Æresprisen skulle gå til noen som hadde utmerket seg med grense- og genreoverskridende kunstnerisk virksomhet. Prisen ble delt ut av Ragnarockfilmens regissør, Arne Philip Fraas, under FolkeLarm på Riksscenen i Schous Bryggeri. Bandet med felespilleren Nils Økland og Rune Walle, var i anledning prisutdelingen invitert til å spille tre låter, og var fullstendig intetanende om at de selv skulle motta hovedprisen. Skuespiller Liv Bernhoft Osa takket på vegne av sin far, og fortalte et par anekdoter om sin egen reaksjon på at han skulle inn til Oslo og spille med ei rockegruppe i Holmenkollen. Etterpå uttalte gitarist Trygve Thue at han var overveldet over å få en pris for noe han hadde gjort en gang i ungdommen.

Diskografi
----------

### Studioalbum

* *Saft* (1971)
* *Horn* (1971)
* *Stev, sull, rock og rull* (1973)

### Samlealbum

* *The Best of Saft* (1974)
* *1971-1996* (1996)

### Singler

* *«People in Motion» / «Albertine Hall»* (1971)
* *«All the Time» / «Min»* (1971)
* *«Can You Feel It» / «Working Man»* (1972)
* *«Halling etter Ola Mosafinn» / «Trepak»* (med Sigbjørn Bernhoft Osa) (1973)

### Medvirker på

* *Trubadur* (Jan Eggum, 1976)

Referanser
----------

1. ↑  Rockheim (30. november 1972). «Stev, sull, rock og rull « Saft « Rockipedia» **(engelsk)**. Arkivert fra originalen 2. februar 2022. Besøkt 2. februar 2022.
2. ↑  Per Kristian Olsen, Asbjørn Bakke og Sigrid Hvidsten (2009). *Norsk Rocks Historie* **(Norsk)**. s. 94-96. ISBN 978-82-04-11406-8.
3. ↑  «Spellemannprisen 1973». 18. april 2015. Besøkt 2. februar 2022.
4. ↑  Nilsson, Ørjan (27. januar 2017). «(+) Bergens aller første Spellemann-vinnere ble sensurert av NRK». *Bergensavisen* **(norsk)**. Besøkt 2. februar 2022.
5. ↑  Rakvaag, Av Geir. «Ove Thue er død. Sangeren i Saft var en av pionerene i norsk popmusikk». *Dagsavisen* **(norsk)**. Besøkt 2. februar 2022.

Eksterne lenker
---------------

* (en) Saft på Discogs Rediger på Wikidata

* (en) Saft på MusicBrainz Rediger på Wikidata
* (no) Diskografi
* (no) Platecover og historikk

  


| * v
* d
* r
Saft |
| --- |
| **Ove Thue • Trygve Thue • Tom Harry Halvorsen • Rolf Skogstrand • Magne Lunde**
Gunnar Bergstrøm • Kåre Øyvind Moldestad • Rune Walle |
| Studioalbum | *Saft* • *Horn* • *Stev, sull, rock og rull* |
| Samlealbum | *The Best of Saft* • *1971-1996* |
| Singler | «All the Time»/«Min» • «People in Motion»/«Albertine Hall» • «Can You Feel It»/«Working Man» • «Halling etter Ola Mosafinn»/«Trepak»/«Texas-låt» (Maxisingle med Sigbjørn Bernhoft Osa) |
| Medvirker på | *Trubadur* (Jan Eggum) • *Eg e’ Brann-fan* (Ove Thue) • *Ragnarock* (Diverse artister) |
| Relaterte artikler | Sigbjørn Bernhoft Osa • Ragnarockfestivalen • Human Beings • Hole in the Wall • Flying Norwegians • Oriental Sunshine • Brødrene Thue |

Portal: Progressiv rock

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** MusicBrainz **·** Discogs
 |